**Nikita Igorevitš Kutšerov** (ven. Никита Игоревич Кучеров, s. 17. kesäkuuta 1993 Maikop, Venäjä) on venäläinen jääkiekkoilija, joka pelaa NHL-joukkue Tampa Bay Lightningissa. Hänen vahvuuksiinsa kuuluvat luistelu, mies miestä vastaan -kamppailutilanteet, liike ja hyökkäyspään pelaaminen. Kutšerovin heikkouksiin kuuluvat voiman puute ja ajoittainen pelin ulkopuolelle jääminen.

Ura
---

### Seuraura

Adygeian Maikopissa syntyneen Kutšerovin kasvattajaseura on moskovalainen Belyje Medvedi. Hän pelasi vuosina 2009–2012 Venäjän nuorten jääkiekkosarjaa, MHL:ää Krasnaja Armijassa. Kutšerov pelasi siellä toisella kaudellaan 2010–2011 sarjan tähdistöottelussa sekä voitti keväällä 2011 mestaruuden. Samalla kaudella hän pelasi myös yhdeksän KHL-ottelua TsSKA Moskovassa tehden kaksi syöttöpistettä. Joukkue varasi hänet 60. pelaajana KHL:n varaustilaisuudessa 2010.

NHL-joukkue Tampa Bay Lightning varasi Kutšerovin toisella kierroksella 58. pelaajana NHL:n vuoden 2011 varaustilaisuudessa. Hän pelasi kauden 2011–2012 vielä suurimmaksi osaksi Krasnaja Armijassa ja pelasi TsSKA Moskovan riveissä 18 KHL-ottelussa, joissa teki tehopisteet 1+4=5. QMJHL-joukkue Québec Remparts varasi hänet 43. pelaajana vuoden 2012 CHL:n varaustilaisuudessa. Lightning teki Kutšerovin kanssa kolmivuotisen tulokassopimuksen syyskuussa 2012, mutta hän siirtyi kaudeksi 2012–2013 Rempartsiin, joka kauppasi hänet Rouyn-Noranda Huskiesiin marraskuussa 2012. Kutšerov teki kauden aikana 33 runkosarjaottelussa 63 tehopistettä ja 14 pudotuspeliottelussa 24 tehopistettä. Kutšerov valittiin CHL:n viikon pelaajaksi 17. helmikuuta sekä 14. huhtikuuta 2013.

Kaudeksi 2013–2014 Kutšerov siirtyi Lightningin organisaatioon. Hänet siirrettiin syksyn 2013 harjoitusleirin päätteeksi AHL-joukkue Syracuse Crunchin vahvuuteen. Kutšerov aloitti kautensa farmissa väkevästi, ja hänet valittiin AHL:n lokakuun kuukauden pelaajaksi sekä 3. marraskuuta 2013 liigan viikon pelaajaksi. Kutšerov pelasi ensimmäisen ottelunsa Lightningin joukkueessa 25. marraskuuta 2013 New York Rangersia vastaan, jolloin hän teki myös ensimmäisessä vaihdossaan ja ensimmäisellä laukauksellaan NHL-uransa avausmaalin Henrik Lundqvistin taakse.

Kaudella 2018–2019 Kutšerov palkittiin parhaalle pistemiehelle myönnettävällä Art Ross Trophy -palkinnolla. Hän teki runkosarjassa 128 pistettä.

### Maajoukkueura

Vuoden 2017 maailmanemstaruuskilpailuissa Kutšerov oli tehopistein 7+8=15 turnauksen toiseksi paras pistemies. Vuoden 2019 MM-kilpailuissa hänet valittiin turnauksen parhaaksi hyökkääjäksi. Kutšerov pelasi alle 20-vuotiaiden MM-kilpailuissa vuosina 2012 ja 2013. Ensimmäinen turnaus päättyi hopeaan ja jälkimmäinen pronssiin. Hän oli vuoden 2013 turnauksessa myös Venäjän paras maalintekijä ja jakoi joukkueen sisäisen pistepörssin voiton Nail Jakupovin kanssa tehopistein 5+3=8. Kutšerov voitti myös alle 18-vuotiaiden MM-pronssia vuonna 2011, jolloin hän voitti tehopistein 11+10=21 turnauksen piste- ja maalipörssin sekä rikkoi Suomen Toni Rajalan vuonna 2009 tekemän piste-ennätyksen (10+9=19). Turnauksen pistepörssissä toiseksi sijoittunut joukkuetoveri Mihail Grigorenko jäi Kutšerovista kolmen pisteen päähän. Hänet valittiin myös parhaaksi hyökkääjäksi ja tähdistökentälliseen. Kutšerov pelasi myös World Junior A Challengessa vuonna 2010.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2009–2010 | Krasnaja Armija | MHL | 53 | 29 | 25 | 54 | 40 | 5 | 0 | 2 | 2 | 2 |
| 2010–2011 | Krasnaja Armija | MHL | 41 | 27 | 31 | 58 | 81 | 10 | 5 | 8 | 13 | 16 |  |  |  |  |  |  | U18 | 7 | 11 | 10 | 21 | 6 | Ykköstähdistö |
|  | TsSKA Moskova | KHL | 9 | 0 | 2 | 2 | 0 | – | – | – | – | – |
| 2011–2012 | Krasnaja Armija | MHL | 19 | 19 | 17 | 36 | 38 | 7 | 3 | 1 | 4 | 0 |  |  |  |  |  |  | JMM | 7 | 2 | 5 | 7 | 2 |
|  | TsSKA Moskova | KHL | 18 | 1 | 3 | 4 | 4 | – | – | – | – | – |
| 2012–2013 | Québec Remparts | QMJHL | 6 | 3 | 7 | 10 | 2 | – | – | – | – | – |  |  |  |  |  |  | JMM | 7 | 5 | 3 | 8 | 4 |
|  | Rouyn-Noranda Huskies | QMJHL | 27 | 26 | 27 | 53 | 12 | 14 | 9 | 15 | 24 | 10 |
| 2013–2014 | Tampa Bay Lightning | NHL | 52 | 9 | 9 | 18 | 14 | 2 | 1 | 0 | 1 | 0 |
|  | Syracuse Crunch | AHL | 17 | 13 | 11 | 24 | 10 | – | – | – | – | – |
| 2014–2015 | Tampa Bay Lightning | NHL | 82 | 29 | 36 | 65 | 37 | 26 | 10 | 12 | 22 | 14 |
| 2015–2016 | Tampa Bay Lightning | NHL | 77 | 30 | 36 | 66 | 30 | 17 | 11 | 8 | 19 | 8 |
| 2016–2017 | Tampa Bay Lightning | NHL | 74 | 40 | 45 | 85 | 38 | – | – | – | – | – | Kakkostähdistö |  |  |  |  |  | WCup | 4 | 2 | 1 | 3 | 0 |
|  |  |  |  |  |  |  |  |  |  |  |  |  |  |  |  |  |  |  | MM | 10 | 7 | 8 | 15 | 8 |
| 2017–2018 | Tampa Bay Lightning | NHL | 80 | 39 | 61 | 100 | 42 | 17 | 7 | 10 | 17 | 10 | Ykköstähdistö |
| 2018–2019 | Tampa Bay Lightning | NHL | 82 | 41 | 87 | 128 | 62 | 3 | 0 | 2 | 2 | 19 | Hart Trophy  | Art Ross Trophy | Ykköstähdistö |  |  |  | MM | 10 | 6 | 10 | 16 | 4 |
| 2019–2020 | Tampa Bay Lightning | NHL | 68 | 33 | 52 | 85 | 38 | 25 | 7 | 27 | 34 | 22 | Stanley Cup | Kakkostähdistö |
| 2020–2021 | Tampa Bay Lightning | NHL | 0 | 0 | 0 | 0 | 0 | 23 | 8 | 24 | 32 | 14 | Stanley Cup |
| 2021–2022 | Tampa Bay Lightning | NHL | 47 | 25 | 44 | 69 | 22 | 23 | 8 | 19 | 27 | 14 |
| 2022–2023 | Tampa Bay Lightning | NHL | 82 | 30 | 83 | 113 | 36 | 6 | 1 | 5 | 6 | 11 |
| 10 kautta | yhteensä | NHL | 644 | 276 | 453 | 729 | 319 | 142 | 53 | 107 | 160 | 112 |
| 2 kautta | yhteensä | KHL | 27 | 1 | 6 | 7 | 4 | – | – | – | – | – |

Lähteet
-------

* Nikita Kutšerov The Internet Hockey Databasessa (englanniksi)
* Nikita Kutšerov *Elite Prospects*. Everysport Media Group AB.  (englanniksi)

### Viitteet

1. ↑  Player Bio – Nikita Kucherov (englanniksi)
2. 1 2 3 4 5  EliteProspects
3. ↑  Lightning Sign 2011 Second-Round Pick Nikita Kucherov  10.9.2012. TAMPA BAY:  Tampa Bay Lightning. Viitattu 2.12.2012. (englanniksi)
4. ↑  Un duo électrique?  16.6.2012. TVA sports.  Arkistoitu 21.10.2012. Viitattu 2.12.2012. (ranskaksi)
5. ↑  URoy a choisi; Nikita Kucherov à Rouyn  21.11.2012. RDS.ca. Viitattu 2.12.2012. (ranskaksi)
6. ↑  Lightning Announce Roster Cuts  29.9.2013. TAMPA BAY:  Tampa Bay Lightning. Viitattu 24.3.2014. (englanniksi)
7. ↑  Erlendsson, Erik: Bolts notes: Kucherov provides debut goal  25.11.2013. TAMPA:  TBO.com.  Arkistoitu 14.7.2015. Viitattu 24.3.2014. (englanniksi)
8. ↑  Isokoski, Riku: Lightning sivusi hurjaa ennätystä – Nikita Kutšerov rikkoi venäläispelaajien piste-ennätyksen *jatkoaika.com*.  6.4.2019. Viitattu 7.4.2019.
9. ↑  Connor McDavid reaches 129 points, a single-season record for NHL salary cap era *MSN*. Viitattu 17.3.2023. (englanniksi)


|  |  |  |
| --- | --- | --- |
| Edeltäjä:**Connor McDavid** | **Art Ross Trophyn voittaja**2019 | Seuraaja:**–** |

Venäjän joukkue – Jääkiekon MM-kilpailut 2019
2 Zub |
3 Hafizullin |
4 Gavrikov |
7 Telegin |
8 Ovetškin (**A**) |
9 Orlov |
11 Malkin (**A**) |
13 Andronov |
15 Anisimov |
16 Plotnikov |
22 Zaitsev |
25 Grigorenko |
31 Sorokin |
40 Georgijev |
61 Zadorov |
63 Dadonov |
71 Kovaltšuk (**C**) |
77 Kaprizov |
86 Kutšerov |
88 Vasilevski |
89 Nesterov |
92 Kuznetsov |
94 Barabanov |
97 Gusev |
98 Sergatšov |
Valmentaja Ilja Vorobjov



|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* VIAF

 |

 |